Π.Α.Σ. Πρέβεζα

Ίδρυση

Ο σύλλογος ιδρύθηκε το 1963 και δημιουργήθηκε από την συγχώνευση δύο τοπικών σωματείων του νομού Πρέβεζας, την Α.Ε. Νικόπολης και την Α.Ε. Πρεβέζης.

Πρώτα χρόνια:1963-1970

Συμμετείχε στην Β εθνική 1963-64 στην θέση της Νικόπολης.Συμμετείχε στον πρώτο όμιλο.Τερμάτισε στην 13η θέση και υποβιβάστηκε στα τοπικά.Την σεζόν 1964-65 τερμάτισε στην δεύτερη θέση του πρωταθλήματος ΕΠΣΗΠ και ανέβηκε στην νεοσύστατη Γ εθνική.Το 1965-66 συμμετείχε στον δεύτερο όμιλο της Γ εθνικής τερματίζοντας στην 6η θέση.Το 1966-67 συμμετείχε ξανά στην Γ εθνική.Συμμετείχε στον δεύτερο υποόμιλο του πρώτου ομίλου.Τερμάτισε στην 5η θέση.Το πρωτάθλημα τελικά καταργήθηκε και ο ΠΑΣ Πρέβεζα επέστρεψε στο τοπικά πρωτάθλημα.Το 1967-68 κατέκτησε το πρωτάθλημα ΕΠΣΗΠ και συμμετείχε στο Ειδικό ερασιτεχνικό πρωτάθλημα ποδοσφαίρου 1968 για την άνοδο στην Β εθνική.Συμμετείχε στον νότιο όμιλο τερματίζοντας στην 7η θέση και δεν κατάφερε να κερδίσει την άνοδο.Το 1968-69 τερμάτισε στην δεύτερη θέση στο πρωτάθλημα της ΕΠΣΗΠ.Τελικά ανέβηκε στην Β εθνική εξαιτίας της αναδιάρθρωσης και της αύξησης των ομάδων.Το 1969-70 συμμετείχε ξανά στην Β εθνική,στον πρώτο όμιλο.Τερμάτισε προτελευταίος στην 17η θέση και υποβιβάστηκε άμεσα στο τοπικό πρωτάθλημα.

Στα τοπικά

Από το 1971 ως το 1974 συμμετείχε στα μπαράζ ανόδου αλλά χωρίς επιτυχία.Το 1977 συμμετείχε ξανά στα μπαράζ ανόδου χωρίς επιτυχία.Τελικά ανέβηκε στην νεοσύστατη Εθνική Ερασιτεχνική κατηγορία 1977-78.Ο υποβιβασμός ήταν άμεσος όπως και ο εκ νέου προβιβασμός την επόμενη χρονιά.

Στις εθνικές κατηγορίες

Τα επόμενα χρόνια αγωνίστηκε στην Γ' Εθνική και Δ' Εθνική πλην ελαχίστων εξαιρέσεων.
Από το 1981 ανήκει στην δύναμη της ΕΠΣ Πρέβεζας-Λευκάδας και όχι στην ΕΠΣ Ηπείρου όπως συνέβαινε ως τότε.

2012 Συγχώνευση και μετονομασία

Την περίοδο 2011-12 ο ΠΑΣ θα αγωνιζόταν στη Δ' Εθνική, αλλά αποχώρησε από το πρωτάθλημα λόγω οικονομικών προβλημάτων. Ακολούθησε συγχώνευση με την ομάδα "Α.Σ. Άγιος Θωμάς Πρέβεζας" το 2012.Η ομάδα κατέκτησε το πρωτάθλημα της ΕΠΣ Πρέβεζας Λευκάδας και συμμετείχε στο Ειδικό πρωτάθλημα του 2013 που σήμαινε την άνοδο της ομάδας στη Γ΄ Εθνική 2013-14. Στην Γ εθνική συμμετείχε με το όνομα "Αγιος Θωμάς Πρέβεζας". Τον Μάρτιο του 2014 έγινε επιστροφή του ονόματος σε ΠΑΣ Πρέβεζα και τελικά μετά από έγκριση και της ΕΠΟ η ομάδα ονομάστηκε Π.Σ. Πρέβεζας (Ποδοσφαιρικός Σύλλογος Πρέβεζας), συνέχεια του ιστορικού ΠΑΣ.Το όνομα το χρησιμοποιούσε μέχρι την σεζόν 2015-16 στα πρωταθλήματα της Ε.Π.Σ Πρέβεζας - Λευκάδας που αγωνιζόταν.Στις 30 Αυγούστου 2016 μετά από έγκριση της ΕΠΟ έγινε νέα μετονομασία της ομάδας σε ΠΑΣ Πρέβεζα 2016.

Νεότερα χρόνια

Μετά τον υποβιβασμό από την Γ εθνική συμμετείχε στο τοπικό πρωτάθλημα της ΕΠΣ Πρέβεζας Λευκάδας.Το 2014-15 τερμάτισε στην 4η θέση και προκρίθηκε για τα play off.Απέκλεισε τον Πανλευκάδιο εκτός έδρας με 1-0,τον Τηλυκράτη εκτός έδρας με 2-0 και έφτασε στον τελικό.Στον τελικό αντιμετώπισε τον ΠΑΣ Αχέρων Καναλακίου,φέρνοντας ισοπαλία και χάνοντας το πρωτάθλημα που θα κατακτούσε μόνο σε περίπτωση νίκη.Την επόμενη χρονιά 2015-16 τερμάτισε ξανά τέταρτος και προκρίθηκε στα play off.Μετά την ισοπαλία με 1-1 με τον Απόλλων Πάργας αποκλείστηκε από την συνέχεια των play off.Την σεζόν 2016-17 τερμάτισε στην 6η θέση.Την σεζόν 2017-18 τερμάτισε δεύτερος και προκρίθηκε στα play off.Στην πρώτη αγωνιστική κέρδισε εντός τον Θρίαμβο Λούρου με 2-0 και πέρασε στην επόμενη φάση.Στην δεύτερη αγωνιστική κέρδισε τον Απόλλων Πάργας με 1-0 και προκρίθηκε στον τελικό εναντίον του ΠΑΣ Αχέρων Καναλακίου.Όπως και το 2015 ο αγώνας έληξε ισόπαλος,αυτήν την φορά με 2-2,και ο ΠΑΣ Πρέβεζα έχασε το πρωτάθλημα.Την σεζόν 2018-19 τερμάτισε πρώτος στο πρωτάθλημα και προκρίθηκε στον τελικό του πρωταθλήματος.Εκεί αντιμετώπισε τον Θρίαμβο Λούρου και με ισοπαλία 0-0 κατέκτησε το πρωτάθλημα και την άνοδο στην Γ εθνική.

Στάδιο

Ο Π.Α.Σ. Πρέβεζα αγωνίζεται στο Δημοτικό Στάδιο "Αθανασία Τσουμελέκα"  το οποίο βρίσκεται στην Πρέβεζα και αποτελεί την έδρα του καθώς και άλλων σωματείων της πόλης από όλα τα αθλήματα. Το μικρό αυτό Στάδιο ονομάσθηκε έτσι, αφότου η αθλήτρια βάδην από την Πρέβεζα, Αθανασία Τσουμελέκα, έγινε χρυσή Ολυμπιονίκης στην Αθήνα το 2004. Το στάδιο έχει χωρητικότητα 1600 θέσεων. (1000 θέσεις κερκίδα δυτική, 600 θέσεις κερκίδα ανατολική)

Φίλαθλοι

Η προσέλευση στο γήπεδο της Πρέβεζας στους αγώνες της ομάδας ήταν ανέκαθεν καλή.
Από το 2014 και με τον υποβιβασμό της ομάδας στο τοπικό πρωτάθλημα, η προσέλευση στο γήπεδο ήταν μικρή.
Τη σεζόν 2017-2018 μια μικρή αλλά συμπαγής ομάδα οπαδών άρχισε μια μεγάλη προσπάθεια, και με τη φωνή και τα τραγούδια της έδωσε παλμό στο γήπεδο και έφτασε την ομάδα στον τελικό του πρωταθλήματος. Η ανταπόκριση των πολιτών στο κάλεσμα τόσο της ομάδας, όσο και του πυρήνα αυτού των οπαδών ήταν μεγάλη, αφού το γήπεδο στους δύο εντός έδρας αγώνες των μπαράζ ανόδου ήταν σχεδόν γεμάτο. Ωστόσο δεν έμειναν μόνο σε αυτό. Ακόμα και στον τελικό στο γήπεδο του Καναλακίου, η προσέλευση ήταν τόσο μεγάλη, που οι Πρεβεζάνοι γέμισαν τη μισή κερκίδα.
Πλέον μετά από το κατόρθωμα αυτό ο πυρήνας απέκτησε ξανά όνομα και φήμη. Οι Ιππόκαμποι Club Gate 2 έγιναν τόσο δυνατοί, που θυμίζουν τους παλιούς Ιππόκαμπους που ταξίδευαν σε όλη την Ελλάδα.

Αντιπαλότητα

Η κόντρα των οπαδών της Πρέβεζας με αυτούς των Ιωαννίνων και της Άρτας υπήρχε πάντα. 
Σε τοπικό επίπεδο, οι οπαδοί της Πρέβεζας με αυτούς του Καναλακίου είχαν μεγάλη κόντρα, η οποία διατηρείται μέχρι και σήμερα.

Χρώματα - Έμβλημα

Τα χρώματα της ομάδας είναι το κίτρινο και μαύρο.
Το σήμα της ομάδας έχει τον ιππόκαμπο και έχει αλλάξει ελαφρώς με τη συγχώνευση του 2012 και μετονομασία του 2014.

Κύπελλο Ελλάδος

Την καλύτερη παρουσία του στο κύπελλο Ελλάδος την έκανε την περίοδο 2007-08 φτάνοντας στους 16 της διοργάνωσης.Απέκλεισε εκτός έδρας την Αναγέννηση Γιαννιτσών (0-0,2-4 πεν),εντός την Καλαμάτα (0-0,4-2 πεν).Στην συνέχεια έχασε εντός από την Βέροια με 1-2 αλλά τελικά κατακυρώθηκε υπέρ της Πρέβεζας με 3-0.Στους 16 έπαιξε με τον Θρασύβουλο εκτός και έχασε 3-0.

Τίτλοι και διακρίσεις

Ο ΠΑΣ Πρέβεζα έχει κατακτήσει 11 φορές το Κύπελλο της Ε.Π.Σ. Πρέβεζας-Λευκάδας, ενώ έχει φτάσει και μία φορά στον τελικό του Κυπέλλου Ερασιτεχνών την περίοδο 2002-03 όπου ηττήθηκε από τον Γ.Α.Σ. Βέροια με 2-1.
Δ εθνική:2 (1996-97,2006-07)
Πρωταθλήματα ΕΠΣ Πρέβεζας Λευκάδας:3 (1994-95,2012-13,2018-19)
Κύπελλα ΕΠΣ Πρέβεζας Λευκάδας:11 (1981-82,1985-86,1988-89,1992-93,1996-97,1999-00,2000-01,2001-02,2002-03,2004-05,2006-07)
Φιναλίστ κυπέλλου ΕΠΣ Πρέβεζας Λευκάδας:1 (1995-96)
Σούπερ καπ ΕΠΣ Πρέβεζας Λευκάδας:1 (2019)
Φιναλίστ σούπερ καπ ΕΠΣ Πρέβεζας Λευκάδας:1 (2013)
Πρωταθλήματα ΕΠΣ Ηπείρου:7 (1967-68,1970-71,1971-72,1972-73,1973-74,1976-77,1978-79)
Κύπελλο ΕΠΣ Ηπείρου:1 (1976-77)
Φιναλίστ κυπέλλου ΕΠΣ Ηπείρου:2 (1971-72,1978-79)
Φιναλίστ κυπέλλου ερασιτεχνών Ελλάδος:1 (2002-03)